

**REPUBLIKA HRVATSKA**

 **ZADARSKA ŽUPANIJA**

**O P Ć I N A R A Ž A N A C**

 **OPĆINSKO VIJEĆE**

KLASA: 620-01/22-01/07

URBROJ: 2198-11-22-2

Ražanac, 20.12.2022.

Na temelju članka 75. Zakona o sportu (Narodne novine broj 141/22) i članka 30. Statuta Općine Ražanac („Službeni glasnik Općine Ražanac“, broj 4/18, 3/21, 18/22), na 16. sjednici Općinskog vijeća Općine Ražanac, održanoj 20. prosinca 2022. godine, Općinsko vijeće Općine Ražanac usvojilo je:

**P R O G R A M**

 **javnih potreba u sportu za 2023. godinu**

Članak 1.

Javne potrebe u sportu za koje se sredstva osiguravaju iz Proračuna Općine Ražanac su programi, odnosno aktivnosti, koje su od značaja za Općinu Ražanac, a u svezi su sa poticanjem i promicanjem sporta, provođenje sportskih aktivnosti djece, mladeži i odraslih te djelovanjem sportskih udruga.

Članak 2.

Javne potrebe u sportu za Općinu Ražanac u 2023. godini ostvarivat će se kroz:

|  |  |
| --- | --- |
| **Aktivnost** | **Plan 2023.** |
| A1006-01 – Donacije sportskim društvima | 12.000,00 |
| **UKUPNO**  | **12.000,00** |

Članak 3.

Sredstva za financiranje javnih potreba u sportu iskazana su u Programskoj klasifikaciji Proračuna za 2023. godinu u okviru Programa: donacije sportskim društvima u ukupnom iznosu od 12.000,00 eura.

Članak 4.

Raspodjela financijskih sredstava iz članka 2. provest će se putem javnog poziva/natječaja za financiranje udruga i programa s područja sporta sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

Ukoliko se iz opravdanih razloga neka udruga nije mogla javiti na javni poziv/natječaj sredstva se mogu dodijeliti jednokratno u maksimalnom iznosu od 660,00 eura.

Članak 5.

Sredstva dodijeljena sportskim udrugama isplaćivat će se udrugama na njihov žiro račun ovisno o ostvarivanju Općinskog proračuna.

Korisnici financijskih sredstava su obvezni voditi financijske izvještaje, koristeći odgovarajuće računovodstvene sustave sukladno propisima o računovodstvu neprofitnih organizacija te podnositi izvješće o utrošku sredstava Općini Ražanac.

Članak 6.

Program financiranja javnih potreba u sportu Općine Ražanac za 2023. godinu stupa na snagu osmog dana od dana objave u „Službenom glasniku Općine Ražanac“ a primjenjivat će se od 01. siječnja 2023. godine.

 **Predsjednik Općinskog vijeća Općine Ražanac:**

**Petar Miočić, dipl.ing.**